— Вы выдатна выглядаеце. Гэта таксама асабісты прыклад паляпшэння грамадства? — Дзякуй. Не, гэта не частка нейкай праграмы. Вядома, я не люблю так званае генетычнае жабрацтва, калі людзі ныюць і скардзяцца, што яны бедныя-няшчасныя і шмат чаго не могуць сабе дазволіць. Я лічу, што ўсе гэтыя праблемы ў галовах у першую чаргу. Беларуская касметыка не горшая за імпартную, я вас запэўніваю. Мая бабуля была верніцай, і аднойчы яна мне сказала: “Цела — гэта храм нашай душы”. Мне гэта запомнілася на ўсё жыццё. І сапраўды: чаму мы павінныя так дрэнна да сябе ставіцца? Чаму не можам стварыць вакол сябе культурную і спрыяльную для ўнутранага росту атмасферу? Нашыя будучыня і сучаснасць сапраўды ў нашых руках, і тое, як мы жывем, — не віна ўладаў, а толькі нашая ўласная адказнасць.